П Р О Т О К О Л    № 36

от заседание на
КОМИСИЯ ПО АНАЛИЗ И ОТЧИТАНЕ СТЕПЕНТА НА НАТОВАРЕНОСТ
НА ОРГАНИТЕ НА СЪДЕБНАТА ВЛАСТ
НА ВИСШИЯ СЪДЕБЕН СЪВЕТ
проведено на 22.10.2013 г.

Днес, 22.10.2013 г., вторник, от 14.30 ч., се проведе заседание на Комисията по анализ и отчитане степента на натовареност на органите на съдебната власт /КАОСНОСВ/ при ВСС, в състав:

	ПРЕДСЕДАТЕЛ: 		КАЛИН КАЛПАКЧИЕВ
	ЗАМ.-ПРЕДСЕДАТЕЛ:	ЕЛКА АТАНАСОВА
	и ЧЛЕНОВЕ:			ГАЛИНА КАРАГЬОЗОВА
					РУМЕН БОЕВ
					ЮЛИАНА КОЛЕВА
					РУМЕН ГЕОРГИЕВ - отсъства
					КАМЕН ИВАНОВ
					МАРИЯ КУЗМАНОВА
			МИЛКА ИТОВА - отсъства

На заседанието присъства и експертният сътрудник към комисията Румен Митев – главен експерт „Съдебна статистика”.

След разисквания по предварителния дневен ред включва следните допълнителни точки:

- Извлечение от Протокол № 39/21.10.2013 г. от заседание на КПУКИВИВСС относно проект на решение на ВСС в изпълнение на решение по протокол № 36/19.09.2013 г., т.25 допълнителна, от заседание на ВСС, за запознаване – като точка 2 от дневния ред.

- Извлечение от Протокол № 57/22.10.2013 г. от заседание на КПА относно извлечение от протокол № 35/08.10.2013 г. на КАОСНОСВ с предложение за актуализиране на електронните досиета на съдиите, за сведение – като точка 3 от дневния ред.

- Актуализиран доклад „Дейности на КАОСНОСВ, насочени към създаване на устойчив модел за регулиране на натовареността на органите на съдебната власт” – като точка 4 от дневния ред.

1. ОТНОСНО: Извлечение от Протокол № 39/09.10.2013 г. на Комисия „Бюджет и финанси” на ВСС, с приложен Проект на одитен доклад за извършен одит за съответствие при финансовото управление на Висшия съдебен съвет за периода 01.01.2012 г. до 31.12.2012 г., за сведение.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :

Приема за сведение Проект на одитен доклад за извършен одит за съответствие при финансовото управление на Висшия съдебен съвет за периода 01.01.2012 г. до 31.12.2012 г.

2. ОТНОСНО: Извлечение от Протокол № 39/21.10.2013 г. от заседание на КПУКИВИВСС относно проект на решение на ВСС в изпълнение на решение по протокол № 36/19.09.2013 г., т.25 допълнителна, от заседание на ВСС, за запознаване.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
2.1. Изразява положително становище по предложения проект за решение на ВСС.
2.2. Изпраща решението по т.2 на КПУКИВИВСС за сведение.

3. ОТНОСНО: Извлечение от Протокол № 57/22.10.2013 г. от заседание на КПА относно извлечение от протокол № 35/08.10.2013 г. на КАОСНОСВ, с което е изискано от администрацията на ВСС да бъдат предоставени електронни адреси на всички съдии.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
3.1. Отменя решението си по Протокол № 35/08.10.2013 г. в частта му по т. 4.2 и т. 4.3, с което възлага на отдел „Съдебни кадри и статистика” в дирекция „СККМСС” на администрацията на ВСС да предостави на комисията в срок до 30.10.2013 г. валидни електронни адреси на всички съдии от всички съдилища, необходими за провеждане на емпирично изследване за определяне на тежестта на отделните видове дела.
3.2. Да се изпрати писмо по електронна поща до административните ръководители на всички съдилища (с изключение на върховните съдилища) от името на КАОСНОСВ с искане в срок до 11.11.2013 г. да предоставят също по електронна поща валидни електронни адреси на всички съдии от съответния съд, необходими за индивидуална комуникация за предоставяне и попълване на анкетни карти, предвидени в методологията за провеждане на емпирично изследване за определяне на тежестта на отделните видове дела.
3.3. Предлага на КПКИТС да вземе решение за създаване на електронни адреси на всеки магистрат, предвид навлизането и развитието на електронното правосъдие.
3.4. Изпраща решението по т. 3.3 на КПКИТС за обсъждане и вземане на решение.

4. ОТНОСНО: Актуализиран доклад „Дейности на Комисията по анализ и отчитане степента на натовареност на органите на съдебната власт, насочени към създаване на устойчив модел за регулиране на натовареността на органите на съдебната власт”.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
4.1. Приема актуализирания доклад „Дейности на КАОСНОСВ, насочени към създаване на устойчив модел за регулиране на натовареността на органите на съдебната власт” да бъде допълнен с извършените към момента действия по точки ІІ и ІІІ от същия.
4.2. Предлага на ВСС да одобри доклада по т. 4.1.
4.3. Внася доклада по т. 4.1 за обсъждане от ВСС на заседание на 24.10.2013 г.

ПРЕДСЕДАТЕЛ
НА КОМИСИЯТА: / п /
КАЛИН КАЛПАКЧИЕВ